​ລາວ​ຍັງ​ບໍ່​ສະ​ແດງ​ທ່າ​ທີ​ຕໍ່​ກໍລະນີ ​ທີ່ຖືກນັກລົງທຶນ​ຕ່າງ​ຊາດ​ ຟ້ອງ​ຮ້ອງຕໍ່ ທະນາຄານໂລກ
ບໍລິສັດ Sanum Investment ຈາກມາກາວ ເວົ້າວ່າ ​​ທາງ​ການລາວ ໄດ້​ຖອນ​ສໍາ​ປະທານ​ ການ​ລົງທຶນ​ໃນ​ກິດຈະການ​ໂຮງ​ແຮມ​ ແລະກາສິ​ໂນ​ ໃນ​ລາວ ຢ່າງ​ບໍ່​ເປັນ​ທໍາ.​
ສືບເນື່ອງຈາກການອອກມາເປິດເຜີຍໂດຍທ່ານ Jody Jordahl ປະທານ ບໍລິສັດ Sanum Investment ຈາກປະເທດຈີນ ທີ່ລະ ບຸວ່າ ບໍລິສັດໄດ້ຖືກທາງການລາວ ຖອນສໍາປະທານການລົງທຶນ ໃນກິດຈະການໂຮງແຮມແລະບ່ອນກາສິໂນໃນລາວ ຢ່າງບໍ່ເປັນ ທໍາກັບທັງຍັງຖືກຫຸ້ນສ່ວນຄົນລາວ ທີ່ມີຄວາມໃກ້ຊິດກັບກຸ່ມຜູ້ມີ ອໍານາດໃນລາວ ເຂົ້າຍຶດ ແລະຄອບຄອງກິດຈະການຢ່າງບໍ່ຖືກ ຕ້ອງອີກດ້ວຍນັ້ນ ກໍປາກົດວ່າຍັງຄົງບໍ່ມີການສະແດງທ່າທີຈາກ ທາງການລາວຕໍ່ກໍລະນີດັ່ງກ່າວນີ້ແຕ່ຢ່າງໃດ ທັງນີ້ໂດຍເຖິງແມ່ນວ່າ VOA ຈະໄດ້ພະຍາຍາມຕິດຕໍ່ໄປເຖິງພະ ນັກງງານຂອງທາງ ການລາວທີ່ກ່ຽວຂ້ອງກັບບັນຫາດັ່ງກ່າວນີ້ ແລ້ວກໍຕາມ ຫາກແຕ່ກໍໄດ້ຮັບການອະທິບາຍພຽງແຕ່ວ່າ ກໍລະນີ ບັນຫາດັ່ງກ່າວ ຍັງຢູ່ໃນຂັ້ນຕອນການເຈລະຈາເພື່ອຫາທາງແກ້ ໄຂບັນຫາຮ່ວມກັນລະຫວ່າງຄູ່ກໍລະນີ ຈຶ່ງບໍ່ສາມາດທີ່ຈະເປີດ ເຜີຍລາຍລະອຽດໄດ້ໃນຂະນະນີ້ ແຕ່ຢ່າງໃດກໍຕາມ ຈາກການອອກມາເປີດເຜີຍຂໍ້ມູນໂດຍທ່ານ Jody Jordahl ໃນອາທິດ ຜ່ານມານັ້ນ ກໍໄດ້ໃຫ້ການຢືນຢັນຢ່າງຊັດເຈນວ່າ ທາງບໍລິສັດ Sanum Investment ໄດ້ ພະຍາຍາມຕິດຕໍ່ເຈລະຈາກັບທຸກພາກສ່ວນທີ່ກ່ຽວຂ້ອງຢູ່ໃນລາວແລ້ວ ໂດຍບໍ່ວ່າຈະເປັນ ຫຸ້ນສ່ວນຝ່າຍລາວ ໜ່ວຍງານຂອງລັດຖະບານ ສໍານັກງານ ໄກ່ເກ່ຍຂໍ້ພິພາດກ່ຽວກັບການ ລົງທຶນແລະສານປະຊາຊົນລາວກໍຕາມ ຫາກແຕ່ກໍບໍມີ ຜົນຫຍັງເລີຍ ນອກຈາກການທີ່ຕ້ອງ ອອກມາຈາກລາວໂດຍບໍ່ມີຫຍັງຕິດຕົວທັງໝົດ ຍິ່ງໄປກວ່ານັ້ນ ທ່ານ Jody Jordahl ຍັງໄດ້ລະບຸດ້ວຍວ່າຜົນປະໂຫຍດຈາກ ການດໍາເນີນ ກິດຈະການທີ່ເພີ່ມຂຶ້ນຢ່າງຕໍ່ເນື່ອງນັບແຕ່ປີ 2007 ເປັນຕົ້ນມາ ຊຶ່ງເຮັດໃຫ້ສິນຊັບຂອງບໍລິ ສັດເພີ່ມຂຶ້ນຈາກ 85 ລ້ານໂດລາ ເປັນ 400 ລ້ານໂດລາໃນປັດຈຸບັນນີ້ ຄືສາເຫດສໍາຄັນ ທີ່ເຮັດໃຫ້ມີການດໍາເນີນມາດຕະການຕ່າງໆເພື່ອກົດດັນໃຫ້ຮຸ້ນ ສ່ວນຝ່າຍຈີນຕ້ອງຖອນ ຕົວຈາກການຮ່ວມທຶນ ເຊັ່ນການຍົກເລີກທໍາປະທານການຮຽກເກັບພາສີ ແລະຄ່າທໍານຽມ ຢ້ອນຫຼັງ ແລະການຍຶດຊັບສິນຂອງບໍລິສັດເປັນຕົ້ນ ໃນປັດຈຸບັນ ບໍລິສັດ Sanum Investment ຖືເປັນຮຸ້ນສ່ວນໃຫຍ່ໃນກິດຈະການໂຮງແຮມ ແລະບ່ອນກາສິໂນໃນ Savan Vegas ແລະຢູ່ແຂວງສະຫວັນນະເຂດ ກັບທັງຍັງມີກິດ ຈະການເຄື່ອງຫຼິ້ນເກມການພະນັນຕູ້ຢອດຫຼຽນ ຫຼື Slot Machine ຢູ່ທ່ານາແລ້ງ ທ່າແຂກ ປາກຊັນ ແລະກໍຍັງທຸ່ມເທທຶນສ້າງໂຮງແຮມ ແລະບ່ອນກາສິໂນຢູ່ປາກຊ່ອງ ແຂວງຈໍາປາສັກ ອີກດ້ວຍນັ້ນ ຈຶ່ງເຮັດໃຫ້ຮຸ້ນສ່ວນຝ່າຍຈີນ ໄດ້ຟ້ອງຮ້ອງທາງການລາວຕໍ່ທະນາ ຄານໂລກຢ່າງເປັນທາງການແລ້ວ ໃນຂະນະນີ້ ແຕ່ຢ່າງໃດກໍຕາມ ທ່ານ Jody Jordahl ກໍໄດ້ສະແດງຄວາມຄາດຫວັງວ່າບັນຫາດັ່ງກ່າວ ຈະຍຸດຕິລົງໄດ້ດ້ວຍການເຈລະຈາ ເພື່ອຫາທາງອອກຮ່ວມກັນ ຫາກບໍ່ສະນັ້ນແລ້ວ ກໍລະນີ ບັນຫານີ້ ຍ່ອມຈະສົ່ງຜົນກະທົບຕໍ່ຄວາມເຊື່ອໝັ້ນຂອງບັນດາບໍລິສັດຕ່າງຊາດທີ່ຢາກຈະ ເຂົ້າມາລົງທຶນໃນລາວຢ່າງຫຼີກລ່ຽງບໍ່ໄດ້ ດັ່ງທີ່ທ່ານ Jody Jordahl ໄດ້ຖະແຫຼງເນັ້ນຢໍ້າວ່າ: ຍິ່ງໄປກວ່ານັ້ນ ທາງການລາວຍັງເຊື່ອໝັ້ນດ້ວຍອີກວ່າ ການລົງທຶນຂອງຕ່າງຊາດໃນ ລາວ ຈະມີມູນຄ່າສະສົມເກີນກວ່າ 20,000 ລ້ານໂດລາ ໃນທ້າຍປີ 2012 ນີ້ອີກດ້ວຍ ຫາກແຕ່ວ່າ ເມື່ອເກີດບັນຫາໃນກໍລະນີດັ່ງກ່າວນີ້ຂຶ້ນມາ ກໍຍ່ອມທີ່ຈະສົ່ງຜົນ ກະທົບຕໍ່ ການຄາດໝາຍດັ່ງກ່າວນີ້ໄດ້ເຊັ່ນກັນ